
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1491 

10 Οκτωβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τρόπος και διαδικασία επιλογής και πρόσληψης επι¬ 


στημονικών συνεργατών, εργαστηριακών συνερ¬ 
γατών και εκπαιδευτικών ξένων γλωσσών με ωριαία 
αντιμισθία για την κάλυψη έκτακτων αναγκών των 

ΑΣΤΕ του Ο.Τ.Ε.Κ. 1 

Τροποποίηση του Κανονισμού Εσωτερικής Υπηρεσίας 

της Εισαγγελίας Πρωτοδικών Πειραιά. 2 

Δημοσίευση και γνωστοποίηση στοιχείων των Ανωνύ¬ 
μων Εταιρειών Επενδύσεων Χαρτοφυλακίου (ΑΕ- 
ΕΧ) σύμφωνα με τις διατάξεις του άρθρου 12 του Ν. 
1969/1991 (ΦΕΚΑΊ 67). 3 


ΑΠΟΦΑΣΕΙ Σ 

Αριθ. Τ/10710 (1) 

Τρόπος και διαδικασία επιλογής και πρόσληψης επιστημο¬ 
νικών συνεργατών, εργαστηριακών συνεργατών και εκ¬ 
παιδευτικών ξένων γλωσσών με ωριαία αντιμισθία για 
τηνκάλυψη έκτακτων αναγκών των ΑΣΤΕ του Ο.Τ.Ε.Κ. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 13 του Ν. 3105/03 περί Του¬ 
ριστικής Εκπαίδευσης και Κατάρτισης, ρυθμίσεις για τον 
Τουρισμό και άλλες διατάξεις(ΦΕΚ29/Α/10.2.2003). 

2. Τις διατάξεις του Π. Δ/τος 27/96 «Συγχώνευση του 
Υπουργείου Τουρισμού, Βιομηχανίας, Ενέργειας καιΤεχνο- 
λογίας και Εμπορίου στο Υπουργείο Ανάπτυξης (ΦΕΚΑΊ9). 

3. Τις διατάξεις του Π.Δ. 388/2001 «Διορισμός Υπουρ¬ 
γού, Αναπληρωτή Υπουργού και Υφυπουργών» (ΦΕΚ 
254/Α/2001). 


4. Την 485/31.10.2001 Κοινή Απόφαση του Πρωθυ¬ 
πουργού και του Υπουργού Ανάπτυξης «Ανάθεση αρμο¬ 
διοτήτων στους Υφυπουργούς Ανάπτυξης Αλέξανδρο 
Καλαφάτη, Χρήστο Θεοδώρου και Δημήτριο Γεωργακό- 
πουλο» (ΦΕΚ 1484/Β/2001). 

5. Την ΔΙΠΠ/Φ.ΕΓΚΡ.16/266/2392/8.7.2003 απόφαση 
της επιτροπής του άρθρου 2 παρ. 1 της 55/1998 ΠΥΣ 
«Έγκριση πρόσληψης οκτακόσιων σαράντα ενός (841) 
ατόμων εποχικού προσωπικού διαφόρων ειδικοτήτων 
από τον Οργανισμό Τουριστικής Εκπαίδευσης και Κα¬ 
τάρτισης (ΟΤΕΚ), Ν.Π.Δ.Δτου Υπουργείου Ανάπτυξης». 

6. Την 350α/27.8.2003 Απόφαση του Διοικητικού Συμ¬ 
βουλίου του Οργανισμού Τουριστικής Εκπαίδευσης και 
Κατάρτισης με θέμα: «Τρόπος και διαδικασία επιλογής 
και πρόσληψης επιστημονικών συνεργατών, εργαστηρια¬ 
κών συνεργατών και εκπαιδευτικών ξένων γλωσσών με 
ωριαία αντιμισθία για την κάλυψη έκτακτων αναγκών των 
ΑΣΤΕ του Ο.Τ.Ε.Κ.». 

7. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Ο τρόπος και η διαδικασία επιλογής, η έκδοση και δη¬ 
μοσιοποίηση προκήρυξης πρόσληψης επιστημονικών συ¬ 
νεργατών, εργαστηριακών συνεργατών και εκπαιδευτι¬ 
κών ξένων γλωσσών με ωριαία αντιμισθία για την κάλυψη 
έκτακτων αναγκών των Ανώτερων Σχολών Τουριστικής 
Εκπαίδευσης (ΑΣΤΕ) του Οργανισμού Τουριστικής Εκπαί¬ 
δευσης και Κατάρτισης (Ο.Τ.Ε.Κ.), καθορίζεται ως εξής: 

Α. ΠΡΟΚΗΡΥΞΗ ΠΡΟΣΛΗΨΗΣ 

Η προκήρυξη πρόσληψης Επιστημονικών και Εργαστη¬ 
ριακών Συνεργατών και Εκπαιδευτικών Ξένων Γλωσσών, 
με ωριαία αντιμισθία στις Α.Σ.Τ.Ε. καταρτίζεται βάσει του 
άρθρου 13 του Ν. 3105/2003 με απόφαση του Δ.Σ. του 
Ο.Τ.Ε.Κ., την οποία εκδίδει και δημοσιοποιεί ο Γενικός Δι¬ 
ευθυντής του Ο.Τ.Ε.Κ.. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Β. ΔΙΑΔΙΚΑΣΙΑ ΕΠΙΛΟΓΗΣ 

1. Η επιλογή των υποψηφίων θα πραγματοποιηθεί από 
πενταμελή επιτροπή, που θα ορισθεί με απόφαση του Δι¬ 
οικητικού Συμβουλίου του ΟΤΕΚ. 

Με την ίδια απόφαση θα ορισθεί ο Γραμματέας και ο 
βοηθός Γραμματέατης ανωτέρω Επιτροπής. 

2. Οι υποψήφιοι / ιες θα κριθούν με ευθύνη της αρμό¬ 
διας επιτροπής μετά από (συγκριτική αξιολόγηση του συ¬ 
στήματος μομιοποίησης των τυπικών και λοιπών) προσό- 
ντωντους, θα συνταχθούν δε πίνακες κατάταξης κατά εκ¬ 
παιδευτήριο και ειδικότητα / μάθημα σύμφωνα με την 
προκήρυξη για όλους τους υποψηφίους/ιες. Αιτήσεις 
υποψηφίων που δεν θα έχουν συμπληρωθεί κατά τους 
προβλεπόμενους τύπους ή συνοδεύονται από ελλιπή ή 
λανθασμένα δικαιολογητικά ή δεν προκύπτουν από αυτές 
τα απαιτούμενα στοιχεία για την αξιολόγησή τους θα 
απορρίπτονται. Ακόμη η επιτροπή προσλήψεων μπορεί 
να απορρίπτει αιτήσεις υποψηφίων εφόσον: 

• Έχουν επιβληθεί σε βάρος τους πειθαρχικές κυρώ¬ 
σεις ή έχουν παραπεμφθεί στα αρμόδια όργανα για αντι- 
συμβατική συμπεριφορά. 

• Υπάρχει έκθεση των Διευθυντών των ΑΣΤΕ ότι πα¬ 
ρουσιάζουν σοβαρές εκπαιδευτικές αδυναμίες ή εκτε- 
λούν πλημμελώς τα καθήκοντα τους και πάντως όχι σύμ¬ 
φωνα με τις οδηγίες τους. 

Ενστάσεις υποψηφίων για μη τυχόν επιλογή τους θα 
υποβάλλονται απευθείας στην Κεντρική Υπηρεσία του 
ΟΤΕΚ εντός δεκαήμερης προθεσμίας από της ανακοίνω¬ 
σης των πινάκων επιλογής στην Κ.Υ και τις κατά τόπους 
Σχολές, προκειμένου να επανεξεταστούν από το Διοικητι¬ 
κό Συμβούλιο, το οποίο και θα αποφαίνεται οριστικά για 
την απόρριψη ή αποδοχή, προβαίνοντας στις ανάλογες 
ενέργειες. 

Οι επιλεγέντες για τις ΑΣΤΕ θα προσληφθούν για το Α ή 
Β εξάμηνο ή και για τα δύο σύμφωνα με το πρόγραμμα 
σπουδών και θα αναλάβουν υπηρεσία την ημέρα έναρξης 
διδασκαλίας του μαθήματος που έχουν επιλεγεί και μπο¬ 
ρούν να κληθούν μετά τη λήξη της σύμβασης τους να διε¬ 
νεργήσουν τις εξετάσεις των μαθημάτων που δίδαξαν το 
εξάμηνο που έληξε. 

Οι Διευθυντές των ΑΣΤΕ έχουν δικαίωμα, μετά την επι¬ 
λογή των υποψηφίων, να αναθέτουν τη διδασκαλία του 
μαθήματος που έχουν επιλεγεί, σε έκαστο εκ των επιλε- 
γέντων, για το Α' ή Β' εξάμηνο ή και για τα δύο, λαμβανο- 
μένης υπόψη της σειράς προτεραιότητας επιλογής τους. 

3. Κάθε υποψήφιος έχει το δικαίωμα να υποβάλλει αίτη¬ 
ση για μια και μόνο ΑΣΤΕ και για δύο μόνον μαθήματα, με 
απόλυτη σειρά προτίμησης. 

Στην περίπτωση που κάποιος υποψήφιος επιλέγεται θα 
αποκλείεται από την διαδικασία επιλογής για τις υπόλοι¬ 
πες θέσεις που έχει υποβάλλει αίτηση. 

4. Σε περίπτωση ισοβαθμίας μεταξύ υποψηφίων, για την 
επιλογή, θα λαμβάνεται υπόψη ο χρόνος κτήσης του βα¬ 
σικού τίτλου σπουδών (αρχαιότερο). 

Εάν η ημερομηνία κτήσης του βασικού τίτλου σπουδών 
είναι η ίδια θα επιλέγεται αυτός που έχει το μεγαλύτερο 
βαθμό πτυχίου. 

5. Εάν κατά την διάρκεια της εκπαιδευτικής περιόδου 
επιλεγέντες υποψήφιοι αποχωρήσουν για οποιοδήποτε 
λόγο, θα αναπληρώνονται αυτοδίκαια από τους επόμε¬ 


νους κατ’ αξιολογική σειρά υποψηφίους επιλαχόντεςτου 
πίνακα επιλογής που έχει επικυρωθεί από το Δ.Σ του 
ΟΤΕΚ χωρίς να απαιτείται νεότερη απόφαση και εφόσον 
δεν είναι εφικτή η διδασκαλία του συναφούς μαθήματος 
από τους ήδη υπηρετούντες Εκπαιδευτικούς της ειδικό¬ 
τητας. 

6. Σε περίπτωση έλλειψης υποψηφίων από τους πίνακες 
κατάταξης προκειμένου να διασφαλιστεί η εκπαιδευτική 
ευρυθμία στην περίπτωση ύπαρξης κενών θέσεων, κατά 
τη διάρκεια της εκπαιδευτικής περιόδου, αυτές θα πλη- 
ρούνται με απευθείας πρόσληψη τυχόν ενδιαφερομένων 
από την Αγορά Εργασίας, μετά από σχετική απόφαση του 
Διοικητικού Συμβουλίου του ΟΤΕΚ, με την προϋπόθεση 
όμως ότι αυτοί κατέχουν τον απαιτούμενο βασικό τίτλο 
σπουδών ανά κατηγορία και εφόσον κατά την κρίση της 
Υπηρεσίας δεν είναι εφικτή η διδασκαλία του συναφούς 
μαθήματος από τους ήδη υπηρετούντες εκπαιδευτικούς 
της ειδικότητας θα ισχύουν δε για τους προσληφθησόμε- 
νους αυτής της μορφής οι ίδιοι όροι αμοιβής και εργα¬ 
σίας. 

Γ. ΜΟΡΙΟΔΟΤΗΣΗ ΚΡΙΤΗΡΙΩΝ 

Τα κριτήρια επιλογής, διακρίνονται στις παρακάτω έξι 
(6) κατηγορίες: 

1. Σπουδές 

2. Διδακτική εμπειρία 

3. Ερευνητική εμπειρία 

4. Επαγγελματική εμπειρία 

5. Συγγραφικό έργο 

6. Ξένες γλώσσες. 

Ειδικότερα, τα μόρια που δίνονται σε κάθε μία κατηγο¬ 
ρία είναι τα εξής: 

1. α) Μεταπτυχιακές Σπουδές 

Διδακτορικό δίπλωμα: 15 

Πτυχίο ΜαεΙθΓ ή ισότιμο: 10 

Τίτλος μεταπτυχιακού προγράμματος 
σε ΑΕΙ ή ΤΕΙ δύο (2) τουλάχιστον 
διδακτικών εξαμήνων ή ισότιμος τίτλος: 8 

Τα παραπάνω μόρια των μεταπτυχιακών σπουδών προ¬ 
σαυξάνονται κατά 40% αν οι Μεταπτυχιακές σπουδές, εί¬ 
ναι στο γνωστικό αντικείμενο της υπό πλήρωση θέσης ή 
σε αντικείμενα που αφορούν την εκπαίδευση ή τη διοίκη¬ 
ση εκπαιδευτικών ιδρυμάτων). 

Σημειώνεται ότι σε περίπτωση περισσότερων του ενός 
μοριοδοτείται μόνον ο ανώτερος τίτλος, 
β) Βασικές σπουδές 

Βασικός τίτλος, Βαθμός «Λίαν καλώς» και άνω: 3 
Δεύτερο πτυχίο Τριτοβάθμιας Εκπαίδευσης: 6 

Πτυχίο παιδαγωγικών σπουδών ΣΕΛΕΤΕ 
ή πτυχίο Παιδαγωγικών Τμημάτων ΑΕΙ 
εξαιρουμένων των πτυχιούχων 
Σχολών Θετικών Φιλοσοφικών 
και Θεολογικών επιστημών 4 

Απαιτείται ο αξιολογικός χαρακτηρισμός να αναφέρε- 
ται ρητά στον τίτλο σπουδών. Σε διαφορετική περίπτωση 
θα λαμβάνεται υπόψη ο μικρότερος χαρακτηρισμός επί¬ 
δοσης δηλ. ΚΑΛΩΣ. 

2. Διδακτική εμπειρία 

Λαμβάνεται υπόψη η διδακτική εμπειρία κατ’ ανώτατο 
όριο πέντε ετών και εφόσον πραγματοποιήθηκε η διδα¬ 
σκαλία μέσα στην τελευταία οκταετία. Ειδικότερα: 

8 μόρια κατ’ έτος 
(εκπ/κό έτος 
Σεπτέμβριος- 
Ιούνιος) 


4 μόρια κατ’ έτος 
(εκπ/κό έτος 
Σεπτέμβιος- 
Ιούνιος) 


2 μόρια κατ’ έτος 
(εκπ/κό έτος 
Σεπτέμβριος- 
Ιούνιος) 


• Διδακτική εμπειρία σε 
αναγνωρισμένα ιδρύματα 
τριτοβάθμιας εκπαίδευσης 
για τουλάχιστον 6 μήνες απασχόληση 
με πλήρες ωράριο ή τουλάχιστον 
150 ώρες διδασκαλίας ετησίως 
για ωρομίσθιους: 

• Διδακτική εμπειρία σε ΤΕΕ/ΟΤΕΚ 
ή και μεταδευτεροβάθμια εκπαίδευση 
για τουλάχιστον 6 μήνες απασχόληση 
με πλήρες ωράριο ή τουλάχιστον 
250 ώρες διδασκαλίας ετησίως 
για ωρομίσθιους: 

• Άλλη διδακτική εμπειρία 
σε δευτεροβάθμια εκπαίδευση 
για τουλάχιστον 6 μήνες απασχόληση 
με πλήρες ωράριο ή τουλάχιστον 
250 ώρες διδασκαλίας ετησίως 
για ωρομίσθιους: 

Σημειώνεται ότι οι βεβαιώσεις διδακτικής εμπειρίας 
προκειμένου να γίνουν δεκτές θα πρέπει να αναγράφουν 
τις ώρες διδασκαλίας ανά εκπαιδευτικό έτος (Σεπτέμ¬ 
βριος έως Ιούνιος). Όσον αφορά βεβαιώσεις από ιδιωτικά 
ΙΕΚ απαιτείται επικύρωση από την αρμόδια διεύθυνση 
εποπτείαςτου ΟΕΕΚ. 

3. Ερευνητική εμπειρία 

4 μόρια κατ’ έτος με ανώτατο όριο τα πέντε έτη και εφό¬ 
σον πραγματοποιήθηκε αυτή μέσα στην τελευταία δεκα¬ 
ετία, συναφής με την ειδικότητα του Πτυχίου του. 

4. Επαγγελματική εμπειρία 

Μέχρι τρία έτη και εφόσον αποκτήθηκε αυτή την τελευ¬ 
ταία πενταετία, ως εξής: 

• Για τους έχοντες εμπειρία 

σε θέση Προϊσταμένου Τμήματος, 

Τομέα ή Σχολής ιδρύματος 
τριτοβάθμιας εκπαίδευσης 
τουριστικής κατεύθυνσης: 

• Για τους έχοντες εμπειρία 
ως Προϊστάμενοι σε Εστιατόρια 
και σε τμήματα αντίστοιχα 
με την ειδικότητα 
της υπό πλήρωση θέσης σε 
Ξενοδοχεία Α' κατηγορίας και άνω: 

• Για τους έχοντες 
αντίστοιχη εμπειρία 
ως Προϊστάμενοι σε επιχειρήσεις 
Β' κατηγορίας: 

5. Συγγραφικό έργο 

• Μονογραφίες, δημοσιεύσεις 
σε συλλογικούς τόμους 
και επιστημονικά περιοδικά 
με κριτές: 

• Δημοσιεύσεις σε λοιπά 
επιστημονικά περιοδικά, 
συλλογικούς τόμους, πρακτικά 
διεθνών πανελληνίων ή 
άλλων επιστημονικών συνεδρίων: 

• Εκπαιδευτικά βοηθήματα 
που έχουν διανεμηθεί 
την τελευταία πενταετία: 


15 μόρια κατ’ έτος 


4 μόρια κατ’ έτος 


2 μόρια κατ’ έτος 


10 μόρια εκάστη 


5 μόρια εκάστη 


3 μόρια εκάστη 


6. Ξένες γλώσσες 
α)Άριστη γνώση 
μιας ξένης γλώσσας 

εκ των Αγγλικής, Γαλλικής, 5 μόρια για κάθε 

Γερμανικής, Ιταλικής γλώσσα και μέχρι 

και Ισπανικής: δύο (2) γλώσσες 

Για τη διαπίστωση της άριστης γνώσης απαιτείται Κρα¬ 
τικό Πιστοποιητικό γλωσσομάθειας επιπέδου II του Ν. 
2740/99 (ΦΕΚ 186Α) ή άδεια επάρκειας διδασκαλίας ξέ¬ 
νων γλωσσών κατά τις εκάστοτε διατάξεις ή Πτυχίο ή δί¬ 
πλωμα ή πιστοποιητικό, κατά περίπτωση γλώσσας σύμ¬ 
φωνα με το άρθρο 28 παρ. 2 του Π.Δ 50/2001 (ΦΕΚ 
39/5.3.2001). Οι τίτλοι, πιστοποιητικά και βεβαιώσεις της 
αλλοδαπής πρέπει να είναι επικυρωμένοι και επίσημα με¬ 
ταφρασμένοι στην Ελληνική γλώσσα (άρθρο 29 Π.Δ 50 
ΦΕΚ 39). 

β) Στην περίπτωση εκπαιδευτικών ξένων γλωσσών δεν 
μοριοδοτείται το πτυχίο ξένης γλώσσας που είναι αντί¬ 
στοιχο με τον τίτλο σπουδών της ειδικότητας που γίνεται 
η αίτηση. 

Σημειώνεται ότι σε περίπτωση ύπαρξης ταυτόχρονα 
επαγγελματικής και διδακτικής εμπειρίας εντός του ιδίου 
έτους θα λαμβάνεται υπόψη η μία εκ των δύο, μετά από 
δήλωση του ενδιαφερομένου. 

Δ. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Οκτωβρίου 2003 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

-♦- 

Αριθ. 127154 (2) 

Τροποποίηση του Κανονισμού Εσωτερικής Υπηρεσίας 
της Εισαγγελίας Πρωτοδικών Πειραιά. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

Τις διατάξεις: α) του άρθρου 17του Ν. 1756/1988 «Κώ¬ 
δικας Οργανισμού Δικαστηρίων και κατάστασης Δικαστι¬ 
κών Λειτουργών» όπως αντικαταστάθηκε από το άρθρο 5 
του Ν. 1868/1989 και όπως τελικά αντικαταστάθηκε η πα¬ 
ράγραφος 2 του άρθρου 17 του Ν. 1756/1988 εκ νέου με 
την παράγραφο 4 του άρθρου 3 του Ν. 2479/1997. 
β) του άρθρου 25 παρ. 3περ. ατού Ν. 2812/2000 (Α'67). 
γ) του άρθρου 29Ατου Ν. 1558/1985 (Α' 137 όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το 7578/16.7.2003 έγγραφο της Εισαγγελίας Πρωτο¬ 
δικών Πειραιά, αποφασίζουμε: 

Εγκρίνουμε την τροποποίηση του Κανονισμού Εσωτε¬ 
ρικής Υπηρεσίας της Εισαγγελίας Πρωτοδικών Πειραιά 
όπως διαμορφώθηκε με την 3/2003 απόφαση της Ολομέ¬ 
λειας της Εισαγγελίας Πρωτοδικών Πειραιά, η οποία έχει 
ως εξής: 

Διατηρεί την Γραμματεία στα παρακάτω 12 τμήματα 
και ένα αυτοτελές γραφείο με τον αντίστοιχο αριθμό 
υπαλλήλων και καθορίζει τις αρμοδιότητες των τμημά¬ 
των που τροποποιούνται και δημιουργουνται ως ακο¬ 
λούθως: 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ 
ΑΝΤΙΚΕΙΜΕΝΟ ΚΑΙ ΑΡΜΟΔΙΟΤΗΤΕΣ 

Άρθρο 1 

Η Γ ραμματεία της Εισαγγελίας αποτελείται από τη Δι¬ 
εύθυνση και τα Τμήματα της. 

Άρθρο 2 

Ο Διευθυντήςτης Γραμματείας διευθύνει τις υπηρεσίες 
αυτής και φροντίζει για την εύρυθμη λειτουργία των ερ¬ 
γασιών της, σύμφωνα με τις εντολές του Διευθύνοντος 
την Εισαγγελία, ασκώντας τα καθήκοντά του όπως ο νό¬ 
μος ορίζει. 

Στα πλαίσια της αρμοδιότητός του αυτής: 

1) Ελέγχει και συντονίζει την δράση όλων των τμημάτων 
της Γραμματείας, με σκοπό την ουσιαστική και αποτελε¬ 
σματική λειτουργία τους, την καλύτερη στέγαση, την ορ¬ 
γάνωση και τον εκσυγχρονισμό των υπηρεσιών. 

2) Εισηγείται εγγράφως στον Διευθύνοντα την Εισαγ¬ 
γελία, τηντοποθέτηση και μετακίνηση των Προϊσταμένων 
των Τμημάτων, των υπαλλήλων και των επιμελητών στα 
διάφορα τμήματα, λαμβάνοντας υπόψη και τις ειδικές 
γνώσεις κάθε υπαλλήλου. 

3) Μεριμνά για την διεκπεραίωση των εργασιών που 
έχουν σχέση με τη σύγκληση της Ολομέλειας της Εισαγ¬ 
γελίας (και του Πρωτοδικείου, όταν ζητεί ο Διευθύνων). 

4) Εκτελεί καθήκοντα Γραμματέα της Ολομέλειας της 
Εισαγγελίας και τηρεί βιβλίο πρακτικών και αποφάσεων 
αυτής, καθώς και βιβλίο αποφάσεων της Ολομέλειας του 
Πρωτοδικείου. 

5) Υποβάλλει στην Ολομέλεια έγγραφες προτάσεις για 
θέματα σχετικά με τον κανονισμό, που αφορούν τη Γ ραμ¬ 
ματεία και τις αναπτύσσει προφορικώς στη συνεδρίαση 
της. 

6) Μεριμνά για την έγκαιρη διεκπεραίωση των εργα- 
σκον που έχουν σχέση με την κλήρωση των Εισαγγελι- 
κών λειτουργών στις συνθέσεις των Ποινικών Δικαστη¬ 
ρίων. 

7) Αναθέτει στους δικαστικούς υπαλλήλους την εκτέλε¬ 
ση υπηρεσίας απογεύματα, Σάββατα, Κυριακές και λοι¬ 
πές αργίες, κατά τις ώρες λειτουργίας του γραφείου των 
Εισαγγελέων της ποινικής δίωξης και καταρτίζει, προς 
τούτο, κάθε μήνα ειδική κατάσταση υπηρεσίας. 

8) Διαχειρίζεται τα πάγια επιχορηγήματα. 

9) Ελέγχει την κανονική προσέλευση και αναχώρηση 
των υπαλλήλων και ενημερώνει σχετικά τον Διευθύνοντα. 

10) Τηρείτο εμπιστευτικό πρωτόκολλο. 

11) Τηρεί βιβλίο πράξεων του Διευθύνοντα. 

12) Τηρεί μητρώο εισαγγελικών λειτουργών, Δικαστι¬ 
κών υπαλλήλων, Επιμελητών Δικαστηρίων και βοηθητι¬ 
κού προσωπικού, καθώς και ατομικούς φακέλους. 

13) Διεκπεραιώνει τις εργασίες που απαιτούνται για τις 
ετήσιες επιθεωρήσεις των Εισαγγελικών Λειτουργών από 
τον Επιθεωρητή - Αρεοπαγίτη και Εισαγγελέα Εφετών, 


καθώς και για την υπό του τελευταίου επιθεώρηση της 
Γ ραμματείας της Εισαγγελίας Πρωτοδικών Πειραιώς. 

14) Διεκπεραιώνει τις διαδικασίες, σε περίοδο εκλογών 
και ιδία συγκροτεί εκλογικά συνεργεία για την επίδοση 
των διορισμών στους δικαστικούς αντιπροσώπους, στα 
μέλη των εφορευτικών επιτροπών και για την έκδοση δια¬ 
τακτικών πληρωμής. 

15) Εποπτεύει τους Επιμελητές Δικαστηρίων και τις κα¬ 
θαρίστριες. 

16) Μεριμνά για την ασφάλεια και την ευπρεπή εμφάνι¬ 
ση των εγκαταστάσεων και του υλικού εξοπλισμού των 
χώρων που στεγάζεται η Εισαγγελία. 

17) Αναπληρώνεται με πράξη του Διευθύνοντα κατά νό¬ 
μο. 

Στη Διεύθυνση της Γ ραμματείας ορίζεται να υπηρετεί ο 
Διευθυντής της Γ ραμματείας, (1 δικαστικός υπάλληλος, 
(1) δακτυλογράφος και (1) επιμελητής. 

Άρθρο 3 

Τμήμα Διοικητικόύ 

Στην αρμοδιότητα του Τμήματος αυτού υπάγεται η 
διεκπεραίωση των εργασιών που αφορούν την διοίκηση 
της Εισαγγελίας και ιδία: 

Η τήρηση Μητρώου Συμβολαιογράφων, Υποθηκοφυλά¬ 
κων και Αμίσθων Δικαστικών Επιμελητώντης περιφέρειας 
του Πρωτοδικείου Πειραιά, η ενημέρωση των ατομικών 
φακέλων και η παραχώρηση των αρχείων αυτών. Καθώς 
και η χορήγηση κανονικών αδειών και η έκδοση πιστοποι¬ 
ητικών στους Δικαστικούς Επιμελητές. 

Η τήρηση βιβλίου αδειών (κανονικών - αναρωτικών - εκ¬ 
παιδευτικών - γονικών - φοιτητικών - άνευ αποδοχών) των 
Εισαγγελικών Λειτουργών, Δικαστικών Υπαλλήλων, Επι¬ 
μελητών Δικαστηρίων και Βοηθητικού Προσωπικού. 

Η κοινοποίηση εγγράφων, που αφορούν διορισμούς, 
παραιτήσεις, μεταβολές συμβολαιογράφων και δικαστι¬ 
κών επιμελητών και η υποβολή των οικείων αποδεικτικών. 

Οι επιθεωρήσεις και οι πειθαρχικές διώξεις των συμβο¬ 
λαιογράφων, υποθηκοφυλάκων, δικαστικών επιμελητών 
και λοιπών Δικαστικών Γραφείων (Ληξιαρχείων, Δημο¬ 
σίων κατηγόρων κ.λπ.) της περιφέρειας του Πρωτοδικεί¬ 
ου Πειραιά. 

Η δακτυλογράφηση των ατομικών εκθέσεων δικαστι¬ 
κών υπαλλήλων, επιμελητών δικαστηρίων και του βοηθη¬ 
τικού προσωπικού, η διεκπεραίωση των εργασιών που 
έχουν σχέση με τις πειθαρχικές διώξεις αυτών. 

Η κοινοποίηση εγκυκλίων και η τήρηση αρχείου αυτών. 

Οι άδειες οπλοφορίας. 

Η κατάρτιση των ετησίων πινάκων ενόρκων καιπραγμα- 
τογνωμόνων. 

Οι κλήσεις ενόρκων κατά μήνα. 

Η εκκαθάριση αμοιβής πραγματογνωμόνων. 

Οι αιτήσεις Ασφαλιστικών Μέτρων του Α.Ν. 1539/38, η 
δακτυλογράφηση και κοινοποίηση των αποφάσεων αυτών. 

Οι προκαταρκτικές διοικητικές εξετάσεις και όλες τις 
υποθέσεις αρμοδιότητας του γραφείου Εισαγγελέων 
Ακροάσεων και Εισαγγελέων Ανηλίκων, όπως οι διορθώ¬ 
σεις ληξιαρχικών πράξεων, εγκλεισμός ψυχοπαθών σε 
Ψυχιατρικά καταστήματα, η παραπομπή των υποθέσεων 
στο Πρωτοδικείο (Διαδικασία Εκούσιας), η παραπομπή 
τους στο ακροατήριο και η κοινοποίηση των σχετικών 

αποφάσεων και συστάσεις σε πολίτες μέσω των αστυνο¬ 
μικών Τμημάτων. 

Η προπαρασκευαστική φάση της διαδικασίας των Βου¬ 
λευτικών και Δημοτικών εκλογών, που περιλαμβάνει την 
ενημέρωση των φακέλων των Πρωτοδικείων της χώρας 
με τις χιλιομετρικές αποστάσεις των μέσων μαζικής μετα¬ 
φοράς και τις ισχύουσες τιμές εισιτηρίων. 

Η εύρυθμη λειτουργία της βιβλιοθήκης της Εισαγγε¬ 
λίας και ιδία: Η καταγραφή των βιβλίων, η παραχώρηση 
αυτών προς χρήση μόνο στους Εισαγγελικούς λειτουρ¬ 
γούς και τους Προϊσταμένους των Τμημάτων, η τήρηση 
ειδικού βιβλίου χρέωσης και επιστροφής αυτών από τους 
χρήστες, οι οποίοι θα υπογράφουν σχετικά. 

Στο Τμήμα αυτό υπάγονται επίσης οι εργασίες του πρω¬ 
τοκόλλου και της αλληλογραφίας και ιδία: Η καταχώρηση 
των εισερχομένων και εξερχόμενων εγγράφων. Και η διανο¬ 
μή τους στα αρμόδια Τμήματα. Η προετοιμασία της αλλη¬ 
λογραφίας του Διευθύνοντος. Η παροχή πληροφοριών στο 
κοινό περί της πορείας των εγγράφων του πρωτοκόλλου. 

Στην αρμοδιότητα του Τμήματος αυτού υπάγεται και η 
διεκπεραίωση των εργασιών που αφορούν τη μισθοδοσία 
των Εισαγγελικών Λειτουργών, Δικαστικών Υπαλλήλων, 
Επιμελητών Δικαστηρίων και καθαριστριών και ιδία: 

Η τήρηση μητρώου μισθοδοσίας. Η τήρηση και ενημέ¬ 
ρωση των φακέλων των οικογενειακών και υπηρεσιακών 
μεταβολών, που έχουν σχέση με την μισθοδοσία. Η σύ¬ 
νταξη των μισθοδοτικών καταστάσεων. Η λειτουργία και 
παρακολούθηση του ηλεκτρονικού υπολογιστή. 

Η χορήγηση πιστοποιητικών σχετικών με τις αποδοχές 
των ανωτέρω. Η σύνταξη στις αρχές κάθε έτους βεβαιώ¬ 
σεων αποδοχών για φορολογικούς σκοπούς. 

Η σύνταξη καταστάσεων αποζημιώσεως Εισαγγελικών 
Λειτουργών, Υπαλλήλων και Επιμελητών για υπερωριακή 
εργασία και εκλογική απασχόληση. 

Η σύνταξη και υποβολή προς έγκριση στο συμβούλιο 
Πλημμελειοδικών των λογοδοσιών και των παγίων επιχο- 
ρηγημάτωντης Εισαγγελίας, του Πρωτοδικείου, του Υπο¬ 
θηκοφυλακείου Πειραιά, των Ειρηνοδικείων και Πταισμα¬ 
τοδικείων της περιφέρειας του Πρωτοδικείου Πειραιά. 

Ο έλεγχος και η υποβολή στο Υπουργείο Δικαιοσύνης 
των εντός και εκτός έδρας οδοιπορικών εξόδων Εισαγγε- 
λικών Λειτουργών και των Επιμελητών Δικαστηρίων. 

Ο προγραμματισμός και η παρακολούθηση των αναγκών 
της υπηρεσίας και οι απαιτούμενες ενέργειες προς εξα¬ 
σφάλιση σχετικών πιστώσεων καθώς και διαχείριση αυτών. 

Η διενέργεια μειοδοτικών διαγωνισμών για την προμή¬ 
θεια υλικού και μηχανολογικού εξοπλισμού και η εκτέλε¬ 
ση εργασιών συντήρησης και επισκευής αυτού. 

Η διαχείριση γραφικής ύλης, που περιλαμβάνει την δια¬ 
νομή αυτής στα Τμήματα της Εισαγγελίας κατά μήνα και 
την προς τούτο τήρηση και ενημέρωση σχετικών καρτε¬ 
λών, χρέωσης. 

Η σύνταξη και υποβολή των δικαιολογητικών για την 
πληρωμή των δικαιούχων προμηθευτών (γραφικής ύλης, 
καθαριότητας κ.τ.λ.) της Εισαγγελίας Πρωτοδικών Πει¬ 
ραιά από το Ταμείο Πληρωμών Πειραιά. 

Η τήρηση βιβλίου και μητρώου, επίπλων και σκευών, κα¬ 
θώς και η εποπτεία και οργάνωση του Αρχείου. 

Στο τμήμα αυτό ορίζεται να υπηρετούν (5) δικαστικοί 
υπάλληλοι και (2) επιμελητές. 


Άρθρο 4 

Τμήμα Μηνύσεων 

Στην αρμοδιότητα του τμήματος αυτού υπάγονται: 

1) Η παραλαβή μηνύσεων ταχυδρομείου και η καταχώ¬ 
ρηση τους στου ηλεκτρονικούς υπολογιστές, η χρέωση 
στους Εισαγγελείς των Β'και Γ γραφείων ποινικής δίωξης 
και η παράδοση αντιγράφων χρέωσης στα γραφεία ποινι¬ 
κής δίωξης. 

Η παροχή πληροφοριών για όλες τις δικογραφίες της 
υπηρεσίας. 

Η καταχώρηση αριθμού Εισαγγελικού Λειτουργού για 
όσες προχωρούν στην προανάκριση και δικασίμου για 
όσες πηγαίνουν δι’ απευθείας κλήσεως στο ακροατήριο. 

Η καταχώρηση των εγχειριζομένων μηνύσεων και συνο¬ 
δειών. 

Η παραλαβή της καθημερινής αλληλογραφίας και η συ- 
σχέτιση των εγγράφων ύστερα από γραπτή παραγγελία 
του αρμόδιου Εισαγγελέα. 

2) Γ ραφείο Α' ποινικής δίωξης το οποίο παραλαμβάνει 
τις εγχειριζόμενες μηνύσεις και τις συνοδείες, καταρτίζει 
τις ειδικές καρτέλες και τα δελτία για τους Κωδικούς 
ΑΒΜ-Α, ΑΒΜ-Δ, ΑΒΜ-Φ. 

Διεκπεραιώνει τις δικογραφίες, για κυρία ανάκριση, 
προανάκριση, Δημόσιο Κατήγορο, Ξένες Αρχές, Αρχείο 
Αγνώστων, Αρχείο άρθρ. 43 ΚΠΔ, Προβουλεύματα, διακι¬ 
νεί τις προκαταρκτικές, εκδίδει τις προς τον Ιατροδικαστή 
παραγγελίες και τις παραγγελίες για την εφαρμογή της 
αυτοφώρου διαδικασίας, κυρίως για παράβαση του άρ¬ 
θρου Α.Ν. 690/45. 

Παραλαμβάνει και καταχωρεί στο βιβλίο μηνύσεων τις 
δικογραφίες (μηνύσεις) των Ασφαλιστικών Ταμείων και 
τις διεκπεραιώνει στον Προσδιορισμό του Μονομελούς. 

Παραλαμβάνει και καταχωρεί τα πειστήρια και εκτελεί 
τις σχετικές με απόδοση, δήμευση ή καταστροφή πειστη¬ 
ρίων αποφάσεις. 

Διεκπεραιώνει την αλληλογραφία και παρέχει ειδικές 
πληροφορίες περί της πορείας των μηνύσεων, κυρίως 
των συνοδειών. 

3) Γ ραφείο Β'ποινικής δίωξης το οποίο καταρτίζει τις ει¬ 
δικές καρτέλες και τα δελτία για τον Κωδικό ΑΒΜ-Β, διεκ- 
περαιώνει τις δικογραφίες ανάλογα με την κατεύθυνση 
που δίνει ο Εισαγγελέας. 

Τηρείτο αρχεία και παρέχει πληροφορίες. 

4) Γ ραφείο Γ ποινικής δίωξης το οποίο καταρτίζει τις ει¬ 
δικές καρτέλες και τα δελτία για τον Κωδικό ΑΒΜ-Γ, διεκ- 
περαιώνει τις δικογραφίες ανάλογα με την κατεύθυνση 
που δίνει ο Εισαγγελέας. 

Τηρείτο αρχεία και παρέχει πληροφορίες. 

5) Η σύνταξη πινάκων κινήσεως δικογραφιών και μηνύ¬ 
σεων. 

6) Διεκπεραιώνει την διαδικασία προσφυγών κατά δια¬ 
τάξεων. 

Στο Τμήμα αυτό ορίζεται να υπηρετούν (7) δικαστικοί 
υπάλληλοι και (1) επιμελητής. 

Άρθρο 5 

Τμήμα Εισαγγελικών Γ ραφείων 

Στην αρμοδιότητα του τμήματος αυτού υπάγονται: 




20930 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παραλαβή των δικογραφιών (ανακριτικών και προα- 
νακριτικών) από τα Τμήματα της Ποινικής δίωξης και η 
ετοιμασία αυτών προς χρέωση, απ’ τον Διευθύνοντα την 
Εισαγγελία, στους Εισαγγελικούς λειτουργούς, για επε¬ 
ξεργασία. 

Η καταχώρηση των δικογραφιών που χρεώθηκαν στις 
καρτέλες των Εισαγγελέων και η ενημέρωση αυτών περί 
της δοθείσης πορείας. 

Στο τμήμα αυτό υπηρετούν 5 υπάλληλοι. 

Άρθρο 6 

Στην αρμοδιότητα του τμήματος αυτού υπάγονται: 

Η διαδικασία βουλευμάτων: Διαβίβαση προτάσεων 
προς το Συμβο Πλημ/κών, κοινοποίηση βουλευμάτων, 
διόρθωση. 

Η διαδικασία παρεμπιπτουσών προτάσεων και βουλευ¬ 
μάτων απαγορεύσεως αποδημίας, εμφανίσεων υποδί¬ 
κων, εγγυοδοσιών, προσωρινών κρατήσεων, υφ’ όρον 
απολύσεων κ.λπ. 

Η υποβολή δικογραφιών, μετά την άσκηση ενδίκων μέ¬ 
σων, στον Εισαγγελέα Αρείου Πάγου και στον Εισαγγε¬ 
λέα Εφετών. 

Η μέριμνα εισαγωγής των δια βουλευμάτων παραπε- 
μπομένων υποθέσεων ακροατήριο του Τριμελούς και Μο¬ 
νομελούς Πλημμελειοδικείου. 

Η σύνταξη πινάκων εργασίας Εισαγγελικών Λειτουρ¬ 
γών. 

Η διεκπεραίωση της αλληλογραφίας του Τμήματος. 

Στο Τμήμα αυτό ορίζεται να υπηρετούν (5) δικαστικοί 
υπάλληλοι. 

Άρθρο 7 

Τμήμα Προσδιορισμού Τριμελούς 

Στην αρμοδιότητα του εν λόγω Τμήματος υπάγονται 
ιδία: 

Η εισαγωγή ωρίμων και αναβλητικών δικογραφιών, 
υποθέσεων κατά παραπομπή και εφέσεων αποφάσεων 
Μονομελούς και η διεκπεραίωση του προσδιορισμού αυ¬ 
τών προς εκδίκαση σε δικάσιμους των Τριμελών Πλημμε¬ 
λειοδικείων. 

Η σύνταξη και η ανάρτηση των εκθεμάτων στα αντίστοι¬ 
χα γραφεία των πινακίων και στα ακροατήρια. 

Η αρχειοθέτηση των καρτελών των ωρίμων δικογρα¬ 
φιών. Η κατάρτιση κλητηρίων θεσπισμάτων και κλήσεων 
και η παράδοση τούτων στα τμήματα των επιμελητών Δι¬ 
καστηρίων ή η αποστολή των στα αρμόδια Α/Τ για επίδο¬ 
ση. 

Η παραλαβή των αποδεικτικών επιδόσεων από τα Τμή¬ 
ματα Επιμελητών Δικαστηρίων και από τα Α/Τ, ο έλεγχος 
και η διανομή αυτών στα πινάκια. 

Η διαδικασία συμπλήρωσης αποφάσεως Τριμελούς 
Πλημμελειοδικείου, και λιπομαρτύρων. 

Η τήρηση του βιβλίου προσφυγών κατά κλητηρίων θε¬ 
σπισμάτων Τριμελούς Πλημμελειοδικείου και ενημέρωση 
του για τυχόν ανακλητικές αυτών. 

Η χορήγηση πιστοποιητικών. 

Η συσχέτιση εγγράφων μετά από έγγραφη παραγγελία 
του Εισαγγελέα. 

Στο Τμήμα αυτό ορίζεται να υπηρετούν (9) δικαστικοί 
υπάλληλοι και (1) επιμελητής. 


Άρθρο 8 

Τμήμα Προσδιορισμού Μονομελούς 

Στην αρμοδιότητα του τμήματος αυτού υπάγονται: 

Η εισαγωγή ωρίμων και αναβλητικών δικογραφιών, 
υποθέσεων κατά παραπομπή και εφέσεων κατά αποφά¬ 
σεων Πταισματοδικείου και η διεκπεραίωση του προσδιο¬ 
ρισμού αυτών, προς εκδίκαση σε δικάσιμους των Μονο¬ 
μελών Πλημμελειοδικείων, Ανηλίκων και εκτός έδρας. 

Η τήρηση βιβλίου αναβλητικών. 

Η τήρηση βιβλίου εφέσεων κατ’ αποφάσεων Πταισμα¬ 
τοδικείου. Η σύνταξη και ανάρτηση των εκθεμάτων στα 
αντίστοιχα γραφεία των πινακίων και στα ακροατήρια. 

Η αρχειοθέτηση των καρτελώντων ωρίμων δικογραφιών. 
Η κατάρτιση κλητηρίων θεσπισμάτων και κλήσεων και η πα¬ 
ράδοση τούτων στα Τμήματα των Επιμελητών Δικαστη¬ 
ρίων ή η αποστολή των στα αρμόδια Α/Τ για επίδοση. 

Η παραλαβή των αποδεικτικών επιδόσεων από τα Τμή¬ 
ματα των Επιμελητών και τα Α/Τ, ο έλεγχος και η διανομή 
αυτών στα πινάκια. 

Η διαδικασία συμπλήρωσης αποφάσεων Μονομελούς 
Πλημμελειοδικείου και λιπομαρτύρων. 

Η χορήγηση πιστοποιητικών. 

Η συσχέτιση εγγράφων και μόνο με έγγραφη παραγγε¬ 
λία του Εισαγγελέα. 

Η διεκπεραίωση της αλληλογραφίας του Τμήματος. 

Στο Τμήμα αυτό ορίζεται να υπηρετούν (7) δικαστικοί 
υπάλληλοι και (1) επιμελητής. 

Άρθρο 9 

Τμήμα Αγορανομίας - Ασφαλιστικών Ταμείων 

Στην αρμοδιότητα του Τ μήματος τούτου υπάγεται ολό¬ 
κληρη η φάση της προδικασίας των αγορανομικών υπο¬ 
θέσεων και ιδία: 

Η παραλαβή και καταχώρηση των μηνύσεων. 

Η τήρηση βιβλίων προανακριτικών και προκαταρκτικών 
παραγγελιών, ωρίμων, αναβλητικών και εφέσεων. 

Η τήρηση ιδιαιτέρου πρωτοκόλλου αλληλογραφίας. 

Ο προσδιορισμός των υποθέσεων στις δικάσιμους των 
αγορανομικών Δικαστηρίων. 

Η κατάρτιση κλητηρίων θεσπισμάτων και κλήσεων. 

Η παράδοση αυτών στα Τμήματα των επιμελητών δικα¬ 
στηρίων ή η αποστολή αυτών στα Αστυνομικά Τμήματα. 

Η παραλαβή και ο έλεγχος των αποδεικτικών επιδόσε- 
ως. 

Η αποστολή δικογραφιών στις Αγορανομικές Επιτρο¬ 
πές. 

Η εκτέλεση των αποφάσεων των Αγορανομικών Δικα¬ 
στηρίων. 

Η συσχέτιση εγγράφων και μόνο με έγγραφη παραγγε¬ 
λία του Εισαγγελέως. 

Στο τμήμα αυτό υπάγονται όλες οι υποθέσεις που αφο¬ 
ρούν οφειλέτες σε ασφαλιστικούς οργανισμούς, ΙΚΑ, ΤΕ- 
ΒΕ, ΝΑΤ κ.λπ., οι οποίες εκδικάζονται από το Α' Μονομε¬ 
λές Πλημμελειοδικείο Πειραιά. 

Η τήρηση βιβλίου αναβλητικών. 

Η κατάρτιση κλητήριων θεσπισμάτων και κλήσεων, η 
αποστολή αυτών στα Αστυνομικά Τμήματα για επίδοση 
και ο έλεγχος των αποδεικτικών επιδόσεων. 

Η σύνταξη πινάκων και ανάρτηση εκθεμάτων, στα αντί¬ 
στοιχα γραφεία των πινακίων και στο ακροατήριο. 

Η χορήγηση πιστοποιητικών. 

Η διεκπεραίωση της αλληλογραφίας του Τμήματος. 

Στο Τμήμα αυτό ορίζεται να υπηρετούν (5) δικαστικοί 
υπάλληλοι. 

Άρθρο 10 

Τμήμα Ερήμην Αποφάσεων 

Στην αρμοδιότητα του Τμήματος αυτού υπάγεται η ει¬ 
σαγωγή δικογραφιών ερήμην αποφάσεων τριμελούς και 
Μονομελούς Πλημμελειοδικείου Πειραιά προς περαιτέ¬ 
ρω ενέργειες και ιδία: 

Η αναγνώριση και η καταχώριση των αποφάσεων στα 
αντίστοιχα βιβλία ερήμην αποφάσεων Τριμελούς και Μο¬ 
νομελούς Πλημμελειοδικείου. 

Η αποστολή αποσπασμάτων των ερήμην αποφάσεων 
προς επίδοση στα αρμόδια Α/Τ. 

Ο έλεγχος των επιδόσεων και η ανά δίμηνο υπόμνηση 
των Α/Τ. 

Η συσχέτιση των σχετικών αποδεικτικών επιδόσεων των 
αποφάσεων στις οικείες δικογραφίες, όταν επιστραφούν 
και η αποστολή των δικογραφιών στο Ποινικό Μητρώο 
του Πρωτοδικείου Πειραιά (μετά αποδεικτικά). 

Η τήρηση βιβλίου παράδοσης αποσπασμάτων ερήμην 
για εκτέλεση. 

Η αναζήτηση των δικογραφιών και η υπερβολή στον Ει¬ 
σαγγελέα Εφετών εφέσεως κατ’ ερήμην αποφάσεων Τρι- 
μελούς Πλημμελειοδικείου με την δικογραφία και το απο¬ 
δεικτικό επιδόσεως της αποφάσεως. 

Η υποβολή αναιρέσεως στον Εισαγγελέα του Αρείου 
Πάγου με τη δικογραφία και το αποδεικτικό επιδόσεως. 

Η παράδοση στο Τμήμα Τριμελούς Εισαγγελίας Πρω¬ 
τοδικών Πειραιά της σχετικής δικογραφίας μαζί με την 
έφεση και το αποδεικτικό επιδόσεως της αποφάσεως. 

Η συσχέτιση εγγράφων. 

Η διεκπεραίωση της αλληλογραφίας του Τ μήματος. 

Στο τμήμα αυτό ορίζεται να υπηρετούν (5) δικαστικοί 
υπάλληλοι. 

Άρθρο 11 

Τμήμα Εκτελέσεων Αποφάσεων 

Στην αρμοδιότητα του Τμήματος τούτου υπάγονται 
ιδία: 

Η εκτέλεση ερήμην αποφάσεων Τριμελούς και Μονομε¬ 
λούς Πλημμελειοδικείου και ενταλμάτων προσωρινής 
κράτησης και σύλληψης, καθώς και διατάξεων επιβολής 
περιοριστικών όρων. 

Η τήρηση καρτελών αποφάσεων υποδίκων και φυγό¬ 
ποινων, καθώς και καταχώριση αυτών στους οικείους φα¬ 
κέλους φυγόποινων. 

Η αποστολή αποσπασμάτων στις Αστυνομικές Αρχές 
για εκτέλεση. 

Η αποστολή υπομνήσεων στις Αστυνομικές Αρχές για 
εκτέλεση. 

Η εξαγορά ποινών. 

Η καταχώριση των φυλακίσεων. 

Αλληλογραφία με φυλακές και άλλες αρχές για θέματα 
που αφορούν την εκτέλεση αποφάσεων. 


Η βεβαίωση χρηματικών ποινών στα αρμόδια δημόσια 
ταμεία και απόδοση κατασχεθέντων χρημάτων. 

Η εισαγωγή στο ακροατήριο για διόρθωση στοιχείων 
ταυτότητας καταδικασθέντων. 

Η εκτέλεση αποφάσεων, όταν η έφεση απορρίπτεται 
ανυποστήρικτος και όταν απορρίπτεται η αίτηση αναίρε¬ 
σης. 

Η εισαγωγή αιτήσεως ακυρώσεως (αναζήτηση της δι¬ 
κογραφίας από το αρχείο του Πρωτοδικείου ή από το Ποι¬ 
νικό Μητρώο ή από το Εφετείο ή από την Εισαγγελία Εφε¬ 
τών κ.λπ.). 

Οι συγχωνεύσεις ποινών. 

Οι αντιρρήσεις περίτην εκτέλεση. 

Η αμφισβήτηση ανασταλτικότητας της έφεσης. 

Η μετατροπή των ποινών. 

Η αναβολή και η αναστολή εκτέλεσης. 

Η αφαίρεση χρόνου προσωρινής κράτησης. 

Η άρση απαγόρευσης εξόδου από τη χώρα και οι απο¬ 
φυλακίσεις υποδίκων. 

Η εισαγωγή στο ακροατήριο για απόδοση ή καταστρο¬ 
φή πειστηρίων. 

Η έκδοση πιστοποιητικών μη δίωξης. 

Η συσχέτιση εγγράφων και μόνο με έγγραφη παραγγε¬ 
λία του αρμοδίου Εισαγγελέως. 

Η αλληλογραφία του Τμήματος. 

Στο Τμήμα αυτό ορίζεται να υπηρετούν (7) δικαστικοί 
υπάλληλοι και (2) επιμελητές. 

Άρθρο 12 

Τμήμα Ποινικού Μητρώου 

Στην αρμοδιότητα του Τμήματος τούτου υπάγονται 
ιδία: 

Η θεώρηση, ταξινόμηση, καταστροφή, αντικατάσταση 
δελτίων ποινικού Μητρώου. 

Η παραλαβή αιτήσεων για έκδοση πιστοποιητικών ή 
αντιγράφων ποινικού μητρώου, ο έλεγχος και η έκδοση 
αυτών. 

Ο έλεγχος των ποινικών καταστάσεων για όλα τα Δικα¬ 
στήρια. 

Η παραλαβή των αποστελλομένων δελτίων ποινικού μη¬ 
τρώου, ο έλεγχος αυτών, η ταξινόμηση τους λεξικογρα- 
φικούς, η παρακολούθηση των μεταβολών, η διαβίβαση 
δελτίων ποινικού μητρώου στις διάφορες δικαστικές και 
λοιπές αρχές και η διαγραφή των δελτίων ποινικού μη¬ 
τρώου, μετά από αναίρεση, έφεση, ακύρωση ή επανάλη¬ 
ψη διαδικασίας. 

Η διεκπεραίωση της αλληλογραφίας του Τμήματος. 

Στο τμήμα αυτό ορίζεται να υπηρετούν (5) δικαστικοί 
υπάλληλοι και (1) επιμελητές. 

Άρθρο 13 

Τμήμα Κατηγορητηρίων 

Στην αρμοδιότητα του τμήματος αυτού υπάγεται η σύ¬ 
νταξη και η καθαρογραφή των κατηγορητηρίων Μονομε¬ 
λούς, Τριμελούς Πλημ/κείου και Ανηλίκων που παραπέ- 
μπονται στα ακροατήρια με αυτόφωρη διαδικασία, με απ’ 
ευθείας κλήση ή μετά από προανάκριση. 

Στο τμήμα αυτό ορίζεται να υπηρετούν (6) δικαστικοί 
υπάλληλοι πτυχιούχοι Α.Ε.Ι. 

Άρθρο 14 

Τμήμα Επιμελητών Δικαστηρίων 

Στην αρμοδιότητα του Τμήματος τούτου υπάγονται 
ιδία: 

Η επίδοση πάσης φύσεως ποινικών δικογραφιών και 
κατά κύριο λόγο κλήσεων και κλητήριων θεσπισμάτων, 
βουλευμάτων, απορριπτικών διατάξεων του Εισαγγελέα 
Εφετών Πειραιά, επί προσφυγών κατά κλητήριων θεσπι¬ 
σμάτων ή διατάξεων του Εισαγγελέα Πλημμελειοδικών 
Πειραιά, που απορρίπτει εγκλήσεις, ποινικών δικογρα¬ 
φιών του εξωτερικού (δικαστική συνδρομή), κλήσεων 
μαρτύρων προς εξέταση, κλήσεων πολιτών προς διευθέ¬ 
τηση διαφόρων από τον Εισαγγελέα Ακροάσεων. 

Η επίδοση αποφάσεων και αποσπασμάτων σε ερήμην 
καταδικασθέντες κατηγορουμένους. 

Η επίδοση ποινικών δικογράφων Ξένων Αρχών (Εισαγ¬ 
γελιών του Κράτους) που η κατοικία τους ανήκει στηνπε- 
ριφέρειατου Πρωτοδικείου Πειραιά, η διανομή των ποινι¬ 
κών δικογράφων κατά περιοχή αρμοδιότητας Αστυνομι¬ 
κών Τμημάτων και εξ’ ολοκλήρου η εργασία των 
επιδόσεων που εκτελείται από Αστυνομικά Όργανα. 

Η συμπλήρωση των αποδεικτικών επίδοσης στους μάρ¬ 
τυρες και κατηγορουμένους, στους οποίους γίνεται η επί¬ 
δοση, σύμφωνα με τις διατάξεις του ΚΠΔ. 

Ο έλεγχος των αποδεικτικών επιδόσεως και η παράδο¬ 
ση ή αποστολή αυτών στο Τμήμα ή στην Υπηρεσία, από 
την οποία έχει παραγγελθεί να κάνει την επίδοση. 

Η τήρηση βιβλίων από όπου φαίνεται η ημερομηνία πα¬ 
ραλαβής της κλήσης - κλητηρίου - απόφασης και η ημε¬ 
ρομηνία παράδοσης ή αποστολή της. 

Η μεταφορά του ταχυδρομείου στο κέντρο διαλογής 
Πειραιά και η παραλαβή απ’ αυτό της αλληλογραφίας της 
Υπηρεσίας, το άνοιγμα των φακέλων, η ταξινόμηση των 
εγγράφων και η διανομή τους στα αντίστοιχα Τμήματα. 

Στο τμήμα αυτό ορίζεται να υπηρετούν (1) υπάλληλος 
και όλοι οι επιμελητές επιδόσεων. 

Άρθρο 15 

Αυτοτελές Γραφείο Πληροφορικής 

Στην αρμοδιότητα του γραφείου τούτου υπάγεται μη¬ 
χανοργάνωση των υπηρεσιών της Εισαγγελίας Πρωτοδι¬ 
κών Πειραιώς και ιδία: 

1) Η εφαρμογή των συγχρόνων μεθόδων και συστημά¬ 
των Πληροφορικής και η ανελλιπής υποστήριξη και λει¬ 
τουργία όλου του (μηχανογραφικού) εξοπλισμού, που 
έχει εγκατασταθεί στην Εισαγγελία για την καλύτερη ορ¬ 
γάνωση και λειτουργία των υπηρεσιών της. 

2) Η ανάλυση, ο σχεδιασμός και η σταδιακή υλοποίηση 
της μηχανογράφησης των εργασιών σε όλα τα Τμήματα 
της Εισαγγελίας, σε συνεργασία και με άλλες δικαστικές 
ή μη υπηρεσίες (π.χ. Ελληνική Αστυνομία, Εφορίες, ΙΚΑ, 
Υπουργεία κ.τ.λ.) 

3) Η μέριμνα για τη συγκέντρωση και αξιολόγηση των 
στατιστικών στοιχείων και προτάσεων. 

4) Η απλούστευση των γραφειοκρατικών διαδικασιών 
στην παροχή υπηρεσιών. 

5) Η αλληλογραφία του τμήματος. 

6) Οι υπάλληλοι που στελεχώνουν το Τμήμα έχουν γνώ¬ 
σεις πληροφορικής. Στο τμήμα αυτό να υπηρετούν (1) δι¬ 
καστικός υπάλληλος και (1) επιμελητής. 


Ο παρών Κανονισμός, τίθεται σε ισχύ από τη δημοσίευ¬ 
ση του στην Εφημερίδα της Κυβερνήσεως. 

Κρίθηκε, αποφασίστηκε και Δημοσιεύτηκε 

Πειραιάς, 14 Απριλίου 2003 

Η Εισαγγελέας Η Γραμματέας 

ΕΥΓΕΝΙΑ ΠΑΠΑΓΕΩΡΓΙΟΥ ΕΛΠΙΔΑ ΜΑΝΟΥΣΑΚΑΚΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

(3) 

Δημοσίευση και γνωστοποίηση στοιχείων των Ανωνύμων 
Εταιρειών Επενδύσεων Χαρτοφυλακίου (ΑΕΕΧ) σύμ¬ 
φωνα με τις διατάξεις του άρθρου 12τουΝ. 1969/1991 
(ΦΕΚΑ' 167). 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφαση 4/278/12.8.2003 
του Διοικητικού Συμβουλίου) 

Αφού έλαβε υπόψη: 

1. Τις παραγράφους 1 και 2 του άρθρου 12 και την πα¬ 
ράγραφο 1 (ζ) του άρθρου 78 του Ν. 1969/1991 «Εταιρεί¬ 
ες επενδύσεων χαρτοφυλακίου, αμοιβαία κεφάλαια, δια¬ 
τάξεις εκσυγχρονισμού και εξυγιάνσεως της κεφαλαια¬ 
γοράς και άλλες διατάξεις» όπως ισχύει (ΦΕΚΑ' 167). 

2. Τις διατάξεις του άρθρου 3του Π.Δ. 360/1985 «Καθο¬ 
ρισμός των οικονομικών στοιχείων που πρέπει να δημοσι¬ 
εύουν περιοδικά οι εταιρείες των οποίων οι μετοχές έχουν 
εισαχθείστο Χρηματιστήριο Αξιών Αθηνών» (ΦΕΚΑ' 129). 

3. Τις διατάξεις της παραγράφου 1 (δ) του άρθρου 16 
του Ν. 1558/1985 «Κυβέρνηση και Κυβερνητικά Όργανα» 
(ΦΕΚ Α' 137) και του άρθρου 29(α) του ίδιου νόμου το 
οποίο προστέθηκε μετο άρθρο 27του Ν. 2081/1992 (ΦΕΚ 
Α' 152). 

4. Την ανάγκη για πληρέστερη ενημέρωση των μετόχων 
των ανωνύμων εταιρειών επενδύσεων χαρτοφυλακίου και 
εν γένειτου επενδυτικού κοινού καθώς και την ανάγκη για 
την άσκηση αποτελεσματικής εποπτείας της δραστηριό- 
τητάς τους, αποφασίζει ομόφωνα: 

1. Ο πίνακας επενδύσεων της παραγράφου 1 του άρ¬ 
θρου 12 του Ν. 1969/1991 της ΑΕΕΧ συντάσσεται με βά¬ 
ση το συνημμένο στην παρούσα απόφαση υπόδειγμα. Ο 
πίνακας επενδύσεων βρίσκεται στη διάθεση του κοινού 
στα γραφεία της ΑΕΕΧ εντός δέκα (10) ημερών από τη λή¬ 
ξη κάθε ημερολογιακού τριμήνου και υποβάλλεται στην 
Επιτροπή Κεφαλαιαγοράς εντός της ίδιας προθεσμίας. Η 
ΑΕΕΧ, εφόσον διαθέτει ιστοσελίδα στο διαδίκτυο, οφείλει 
να καταχωρεί τον πίνακα επενδύσεων στην ιστοσελίδα 
της εντός της ίδιας προθεσμίας. 

2. Η ΑΕΕΧ γνωστοποιεί στο Χρηματιστήριο Αθηνών την 
κατά την 10η, 20η και τελευταία εργάσιμη ημέρα κάθε μή¬ 
να εσωτερική αξία της μετοχής της καθώς και το υπερτί¬ 
μημα/υποτίμημα (ρΓθηΊίυπι/άίεοουπΙ) σε σχέση με τη χρη¬ 
ματιστηριακή αξία της μετοχής της. Εφόσον η 10η ή η 20η 
ημέρα του μήνα είναι αργία, γνωστοποιείται η εσωτερική 

αξία της μετοχής της αμέσως προηγούμενης εργάσιμης 
ημέρας. Η γνωστοποίηση γίνεται κατά τη δεύτερη εργά¬ 
σιμη ημέρα μετά την ημερομηνία αναφοράς προκειμένου 
τα γνωστοποιούμενα στοιχεία να δημοσιευθούν στο ημε¬ 
ρήσιο δελτίο τιμώντηςτρίτης εργάσιμης ημέρας μετά την 
ημερομηνία αναφοράς. Για τον υπολογισμό της εσωτερι¬ 
κής αξίας της μετοχής, η αξία του χαρτοφυλακίου υπολο¬ 
γίζεται με βάση την τιμή κλεισίματος κάθε κινητής αξίας 
κατά την ημερομηνία αναφοράς. 

3. Η εσωτερική αξία της μετοχής της ΑΕΕΧ κατά την 
ημερομηνία σύνταξης των τριμηνιαίων περιοδικών κατα¬ 
στάσεων του Π.Δ. 360/1985 υπολογιζόμενη κατά τα ανα- 
φερόμενα στο τελευταίο εδάφιο της παραγράφου 2 και η 


συνολική υπεραξία/υποαξία του χαρτοφυλακίου αναφέ- 
ρονται σε σημείωση στον ισολογισμό και στις ως άνω τρι¬ 
μηνιαίες περιοδικές οικονομικές καταστάσεις. 

4. Οι διατάξεις της παρούσας απόφασης ισχύουν από 
τη δημοσίευσή της στην Εφημερίδα της Κυβερνήσεως. 

Από τις διατάξεις της παρούσας δεν προκαλείται δαπά¬ 
νη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 





(1) Γβ πς επενδύσεις εξωτερικού αναιρίρεται η ονομασία της κινητής αξίας, η Χώρο και η αγορά διαπραγμάτευσης. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐίρ: νννννν.θί.ςΐΓ - θ-γπ3Μ: \λ/θ5ιτι33ϊθγ @ θί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 157 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πλ. Ελευθερίας 1 

(2810) 396 409 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ -Αγ. Ειρήνης 10 

(22510) 37 181 

ΚΟΜΟΤΗΝΗ - Δημοκρατίας 1 

(25310) 22 858 


(22510) 37 187 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ΩΩ - γοπι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΓΠΘί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπϊθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































